b'\n_START_ARTICLE_\nObvodni netopir\n_START_SECTION_\nOpis\n_START_PARAGRAPH_\nOdrasli obvodni netopirji zrastejo med 45 in 55\xc2\xa0mm v dol\xc5\xbeino, imajo razpon prhuti med 240 in 275\xc2\xa0mm in tehtajo med 7 in 15 g. Hrbet je rjavo sive barve, po trebuhu je ko\xc5\xbeuh srebrno siv. Mladi netopirji so obi\xc4\x8dajno temnej\xc5\xa1ih odtenkov. Opna na prhutih je temno rjave barve, obraz in smr\xc4\x8dek je ro\xc5\xbenat. Obvodni netopir lahko \xc5\xbeivi do 22 let, raz\xc5\xa1irjen pa je v obvodnih gozdovih, po \xc4\x8demer je dobil slovensko ime. Hibernira od septembra do sredine marca ali za\xc4\x8detka aprila. Pari se jeseni, mladi\xc4\x8di pa se skotijo spomladi. Samice se takrat zdru\xc5\xbeijo v kolonije med 40 in 80 osebkov in skupaj vzgajajo mladi\xc4\x8de, ki se osamosvojijo po 6 do 8 tednih.\n_START_SECTION_\nEholociranje\n_START_PARAGRAPH_\nObvodni netopir lovi \xc5\xbeu\xc5\xbeelke s pomo\xc4\x8djo eholociranja na frekvencah med 32 in 85\xc2\xa0kHz z dol\xc5\xbeino pulza 3,3 ms. Obi\xc4\x8dajno lovi lete\xc4\x8de \xc5\xbeu\xc5\xbeelke nad vodno gladino.'